laion/Wikipedia-Exotic huggingface dataset:
אולג ארטמייב

אולג ארטמייב (ברוסית:Олег Германович Артемьев ‏, נולד ב-28 בדצמבר 1970 בריגה) הוא קוסמונאוט רוסי. הוא השתתף בטיסות לתחנת החלל הבין-לאומית והיה חבר בכמה משלחות. אולג ארטמייב נולד בריגה, אז חלק של ברית המועצות בשנת 1970. אביו שירת בצבא ברית המועצות כמהנדס ומשפחה עברה מספר מקומות מגורים בעקבות שינויים בשירותו הצבאי. הוריו של ארטמייב הם ממוצא בלארוסי וכיום מתגוררים בבלארוס. בשנת 1986 ארטמייב סיים לימודי בית ספר בעיירה בקרבת בייקונור ולמד הנדסת חשמל בבית ספר לטכנאים בטלין. בשנים 1990–1991 הוא שירת בצבא. בשנת 1998 ארטמייב סיים לימודי הנדסת מכונות עם תואר שני מאוניברסיטה הטכנית הממלכתית של מוסקבה ע"ש באומן. לאחר סיום הלימודים הוא עבד בתאגיד הטילים והחלל אנרגיה. במאי 2003 ארטמייב החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות. בשנים 2007 ו-2008 הוא השתתף בתוכנית מאדים 500. בשנת 2014 הוא סיים קורס הכרה עם תחנת החלל הבין-לאומית במרכז החלל ג'ונסון. במרץ 2014 ארטמייב היה מהנדס טיסת סויוז TMA-12M שהביאה לתחנת החלל את חברי משלחת מס' 39 לתחנת החלל הבין-לאומית החדשים (קואיצ'י וקאטה היה מפקד המשלחת). לאחר סיום עבודת המשלחת ארטמייב עבר למשלחת מס' 40 לתחנת החלל הבין-לאומית בפיקוד של סטיבן סוונסון. במהלך שהות בחלל הוא ביצע פעמיים פעילות חוץ-רכבית באורך כולל של 20 שעות. בין יתר העבודות שוחרר למסלול לוויין. הוא חזר לכדור הארץ לאחר 169 ימים בחלל. במרץ 2018 ארטמייב היה מפקד טיסה סויוז MS-08 שהביאה לתחנת החלל את חברי משלחת מס' 55 לתחנת החלל הבין-לאומית החדשים (אנטון שקאפלרוב היה מפקד המשלחת). לאחר סיום עבודת המשלחת ארטמייב עבר למשלחת מס' 56 לתחנת החלל הבין-לאומית (אנדרו פויסטל היה מפקד צוות). במהלך שהות בחלל הוא ביצע פעילות חוץ-רכבית באורך של כ-8 שעות. בין יתר העבודות שוחררו למסלול שני לוויינים. הוא חזר לכדור הארץ לאחר 196 ימים בחלל. במרץ 2022 ארטמייב היה מפקד טיסה סויוז MS-21 שהביאה לתחנת החלל את חברי משלחת מס' 66 לתחנת החלל הבין-לאומית החדשים (תומא פסקה היה מפקד המשלחת). לאחר סיום עבודת המשלחת ארטמייב עבר למשלחת מס' 67 לתחנת החלל הבין-לאומית והיה מפקד המשלחת. במהלך שהות בחלל הוא ביצע 5 פעמים פעילות חוץ רכבית באורך כולל של כ-33 שעות. בין יתר העבודות שוחרר למסלול 10 לוויינים. הוא חזר לכדור הארץ לאחר 194 ימים בחלל. החל משנת 2019 ארטמייב מהכן בדומה העירונית של מוסקבה. מדיה וקבצים בנושא אולג ארטמייב בוויקישיתוף אולג ארטמייב, ברשת החברתית אקס (טוויטר) אולג ארטמייב, ביישום טלגרם אולג ארטמייב, ברשת החברתית אינסטגרם אולג ארטמייב, ברשת החברתית טיקטוק אולג ארטמייב, ברשת החברתית VK אולג ארטמייב, סרטונים בערוץ היוטיוב ביוגרפיה ביוגרפיה באתר הכנת הקוסמונאוטים הרוסי
לימאט

לימאט (בגרמנית: Limmat) הוא יובל באורך 36 קילומטר של הנהר אַרֶה בשווייץ. מוצא הנהר מהנהר לינת שבקנטון גלרוס, ראשיתו באגם ציריך ושפכו לנהר ארה בקנטון ארגאו, כשבדרכו הוא חוצה ערים רבות כשהבולטת בהן היא העיר ציריך השוכנת משתי גדותיו, כמו גם הערים שפרייטנבאך ובאדן שבקנטון ארגאו. שמו של הנהר ניתן לו על שם נהר מוצאו הלינת וערוצו מאג.
הכרזת המלחמה של ארצות הברית נגד האימפריה היפנית

ב-8 בדצמבר 1941, יום לאחר המתקפה על פרל הארבור, הכריזה ארצות הברית מלחמה נגד האימפריה היפנית, לאחר שהקונגרס האמריקאי אישר את ההכרזה. הכרזה זו נוסחה שעה בלבד לאחר שנשיא ארצות הברית פרנקלין דלאנו רוזוולט נשא את "נאום הקלון". בעקבות ארצות הברית, בעלות בריתה של יפן, גרמניה הנאצית ואיטליה הפאשיסטית, הכריזו מלחמה על ארצות הברית. ממשלת יפן התכוונה במקור למסור הודעה על כך שהיא נסוגה ממשא ומתן שלושים דקות לפני המתקפה, אך לשגרירות יפן בוושינגטון לקח יותר מדי זמן לפענח את נוסח ההכרזה, שנכתב ביפנית. במתקפה על פרל הארבור נהרגו יותר מ-2,400 חיילים אמריקאים. במקור נקבע כי המתקפה לא תתחיל עד שלושים דקות לאחר שיפן תודיע לארצות הברית שהיא נסוגה ממשא ומתן נוסף, אך המתקפה החלה לפני כן. זאת משום שטוקיו העבירה את ההודעה לשגרירות יפן בוושינגטון. אולם בשל שנכתבה ביפנית היה צריך לפענחה, לתרגמה ולהקלידה על ידי פקידי שגרירות בדרגות גבוהות, שלא היו מסוגלים לבצע את המשימות הללו בזמן שהוקצב להם. לפיכך, השגריר לא מסר את ההודעה אלא לאחר תחילת המתקפה. ההודעה נוסחה כך שלמעשה לא כללה הכרזת מלחמה ולא ניתוק יחסים דיפלומטיים; לכן לא הייתה זו הכרזת מלחמה נאותה. יפן הכריזה רשמית מלחמה על ארצות הברית ועל האימפריה הבריטית ב-7 בדצמבר 1941. בריטניה הכריזה מלחמה על יפן תשע שעות לפני ארצות הברית. היא עשתה זאת, בין היתר, בשל התקפות יפניות על המושבות הבריטיות מלאיה, סינגפור והונג קונג. למרות שרבים מהאמריקאים גילו יחס אוהד לבריטניה במהלך המלחמה, הייתה התנגדות רחבה להתערבות אמריקאית בענייני אירופה. בישיבת הקונגרס יום לאחר המתקפה הובאה הכרזת המלחמה להצבעה. באותה ישיבה נשא נשיא ארצות הברית פרנקלין דלאנו רוזוולט את "נאום הקלון". הנאום נועד לחזק את טענת ארצות הברית כי היא קורבן של התגרות ותוקפנות יפנית שפנתה לפטריוטיות ולא לאידיאליזם. הנאום זכה לתמיכה רחבה. ההכרזה הובאה לאישור בסנאט ולאחר מכן בבית הנבחרים בשעה 13:10. רוזוולט חתם על ההצהרה בשעה 16:10. ג'נט רנקין מהמפלגה הרפובליקנית, שהייתה פציפיסטית מוצהרת, הייתה חברת הקונגרס היחידה שהצביעה נגד ההכרזה. עמיתים רבים, ביניהם חבר הקונגרס אוורט דירקסן, שהחזיק דעות דומות לרנקין בנושאים רבים, ביקש ממנה לשנות את הצבעתה או לפחות להימנע, אך היא סירבה. "כאישה אני לא יכולה לצאת למלחמה," אמרה, "ואני מסרבת לשלוח מישהו אחר". הצבעתה של רנקין עוררה הדים רבים, מרביתם שליליים. העיתונות לעגה להחלטתה. יומיים לאחר מכן הגיעה להצבעה הכרזת מלחמה דומה נגד גרמניה ואיטליה; הפעם, רנקין נמנעה. הכרזת המלחמה של גרמניה הנאצית נגד ארצות הברית "Japan declares war, 1941 | Gilder Lehrman Institute of American History". www.gilderlehrman.org. נבדק ב-2023-11-13.
טיק (פירושונים)

האם התכוונתם ל... טיק – תנועה לא רצונית טיק (עץ) – מין עץ טרופי אישים: טיק קואנג דוק – נזיר בודהיסטי שהצית את עצמו טיק ניאט האן – נזיר בודהיסטי לודוויג טיק – משורר גרמני טייק תיק (פירושונים)
חיים רפאל עטייא

הרב חיים רפאל עטייא (ה'תרכ"ד, 1864 - ד' באלול ה'תש"ט, 1949) היה פוסק הלכה, אב בית הדין ורבה של רבאט שבמרוקו במחצית הראשונה של המאה העשרים. נולד ברבאט ולמד אצל חכמי העיר. בצעירותו היה שוחט ובודק, ולעומת חבירו הרב חיים יקותיאל בירדוגו שהיה נוהג לפסוק במהרה אם הבשר כשר, רבי חיים רפאל נטה להסס יותר ולא הכריע מייד. בהמשך התמנה לסופר בית הדין. בט"ו בשבט תרמ"ז החל לשמש בחברה קדישא. לא יאוחר משנת תר"ע (1910), התמנה לדיין בבית הדין של רבאט בראשות הרב יוסף חיים בן עטר והרב חיים יקותיאל בירדוגו לצד הרב דוד צבאח. בשנת תרפ"א התמנה לרבה הראשי של רבאט. בשנת תש"א יצא לגמלאות, והחליפו הרב דוד צבאח. התכתב בענייני הלכה עם חכמי מרוקו, כדוגמת הרב שלמה הכהן אצבאן רבי אברהם ריווח ורבי רפאל אנקאווא. תלמידו הרב משה מלכה סיפר, כי רבי חיים רפאל הנהיג להתפלל מנחה של חול ללא חזרת הש"ץ וללא אמירת תחנון. באייר תרצ"ד שיכל את בנו אליהו. נפטר ברבאט בד' אלול תש"ט (1949), בהיותו בן שמונים וחמש. כשבוע לאחר פטירתו, הספידו הרב יוסף בן נאיים. פסקי דין - נדפסו בספרי חכמי דורו. קורות יהודי רבאט - בכתב יד. הקדמת הרב מאיר עטייה לשו"ת דברי יקותיאל עמ' 39. ראו מן הגנזים חלק יא עמ' רמט. ראו הסכמתו לשו"ת קרני רא"ם שחתום יחד עם דייני רבאט בשנת תר"ע. ראו שו"ת שושנים לדוד דף טו, ב. ראו תקנות חכמי מכנאס ח"ב עמ' תרכו בערך מו"ה רפאל עטיא. כנראה שמינוי זה היה רשמי מטעם ממשלת צרפת. אך בפועל הוא עדיין לא כיהן כאב בית הדין. כנראה שכיהן בתפקיד זה רק לאחר שרבי חיים יקותיאל בירדוגו המתנה לרבה הראשי של מרוקו בשנת תרצ"ה. ראו מעלות לשלמה אה"ע כב. ראו לאברהם למקנה סי' א, ב, בתוך: 'ויען אברהם'. ראו תועפות ראם סו"ס קנב. ראו מקוה המים חלק ו סימן יא ראו ויקץ שלמה אזאגורי דרוש לט (ושם כתוב שנפטר בתרצ"ד); אוצר המכתבים ח"ב א'מב (ושם כתוב שנפטר בתרצ"ה). ראו 'משלחן אבותינו' עמ' 585. ראו תקנות חכמי מכנאס ח"ב עמ' תרכו בערך מו"ה רפאל עטיא.
סויוז MS-08

סויוז MS-08 (ברוסית:Союз МС-08) היא חללית סויוז ששוגרה לחלל ב-21 במרץ 2018 מקוסמודרום בייקונור ונחתה ב-4 באוקטובר 2018. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 55 לתחנת החלל הבין-לאומית. רוסיה אולג ארטמייב - מפקד ארצות הברית אנדרו פויסטל - מהנדס טיסה ארצות הברית ריצ'רד ארנולד - מהנדס טיסה רוסיה אלכסיי אובצ'ינין - מפקד ארצות הברית ניק הייג - מהנדס טיסה חללית "סויוז MS-08" שוגרה ב-21 במרץ 2018 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית התחברה למודול "פואיסק" של תחנת החלל הבין-לאומית כעבור יומיים ללא בעיות. באותה עת בתחנת החלל שהתה משלחת מס' 55 בפיקוד אנטון שקאפלרוב. צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 56. "סויוז MS-08" נשארה מחוברת לתחנת החלל כחללית חירום. ב-4 באוקטובר 2018 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות. עם ניתוק החללית מתחנת החלל החלה לפעול משלחת מס' 56 לתחנת החלל הבין-לאומית. מדיה וקבצים בנושא סויוז MS-08 בוויקישיתוף מידע על הטיסה תיאור המשימה
חטיבת השומר

חטיבת השומר (חטיבה 854) היא חטיבת חי"ר במילואים בהקמה בצה"ל. בראש החטיבה עומד קצין בדרגת אלוף-משנה. מפקד החטיבה הראשון והנוכחי הוא אל"ם איל רוסו. חטיבת השומר היא חטיבה בהקמה בצה"ל, כלקח ממתקפת הפתע על ישראל. היחידה תתמקד במשימת ההגנה על הגבולות הישראליים במהלך מלחמה, בכל גזרה בה תוצב. ביצוע מטרה זו יאפשר גמישות נוספת לפיקודים המרחביים, כדי שיוכלו למלא את משימותיהם המבצעיות. מאות חיילי מילואים ממגוון יחידות צפויים להיות מגויסים במהלך מלחמת חרבות ברזל לסדרת אימונים אינטנסיביים, שבסיומם ירכיבו לראשונה את החטיבה. החטיבה תורכב ממספר גדודים כשנכון לתחילת מאי 2024 הוקמו כבר 4 גדודים: גדוד "מגן דוד" (8551) שרבים מחייליו הם יוצאי גדוד נצח יהודה, אך מורכב גם מיוצאי יחידות חי"ר שונות, ביניהם יוצאי יחידות מיוחדות וסיירות. גדוד "מגן יהונתן" (8552) המורכב מיוצאי יחידות חי"ר שונות. גדוד "מגן שאול" (8553) המשלב לוחמות ולוחמים מגדודי הגנת הגבולות (חי"ר גבולות ולוחמי איסוף). גדוד "מגן בארי" (8555) המורכב מיוצאי יחידות מיוחדות בגילאים מבוגרים, בפיקודו של סא"ל יועז הנדל. בתכנון הקמה גדוד מעורב נוסף (שמספרו יהיה 8554) על בסיס לוחמות ולוחמים מגדודי הגנת הגבולות (חי"ר גבולות ולוחמי איסוף). נכון להיום גדוד 8551, ו-8552 עברו לאוגדה 210 תחת חטיבה 810,וחטיבה 474 . שאר גדודי החטיבה מוגדרים כלא-מתמרנים ומיועדים למשימות הגנה וקווי גדר תחת אוגדת יערה השייכת לפיקוד העורף או תחת אוגדת דוד (אוגדה 96). החטיבה מוקמת במהלך מלחמת חרבות ברזל, כחלק מלקחי מתקפת הפתע שפתחה אותה. חיילי החטיבה החדשה, שמגיעים במילואים מהיחידות השונות בצה"ל, יגויסו לסדרת אימונים, בה הם יפתחו כשירות ומומחיות בלחימה לשמירה על גבולותיה של מדינת ישראל. מלחמת חרבות ברזל מתקפת הפתע על ישראל (2023) איה חיימוביץ', בצל המלחמה: חטיבת מילואים חדשה מוקמת בצה"ל, באתר צה"ל, 6 בדצמבר 2023 דודי פטימר, ‏"עובדים על שיטת הגנה מעודכנת שתיתן מענה לפער שהתגלה ב–7 באוקטובר", באתר מעריב אונליין, 31 בדצמבר 2023 קובי פינקלר, חטיבת השומר: חטיבה חדשה בצה"ל תתמקד בהגנה על יישובים, באתר ערוץ 7, 9 בינואר 2024 כרמלה מנשה, חיילים בגדוד מילואים חדש: "עומדים להיכנס ליו"ש, אנחנו לא כשירים. זה ייגמר באסון", באתר כאן – תאגיד השידור הישראלי, 14 במרץ 2024 בצל המלחמה: חטיבת מילואים חדשה מוקמת בצה"ל, באתר צה"ל, 6 בדצמבר 2023 ישי פורת, "לוחם צריך להילחם": גדוד "בארי" שמורכב כולו ממתנדבים, באתר חדשות 13, 1 ביוני 2024; במקור, מתוך "מהדורת השבת"
דגל הדם

דגל הדם (בגרמנית: Blutfahne) היה דגל סווסטיקה נאצי שננשא בעת ניסיון ההפיכה בפוטש במרתף הבירה במינכן, 9 בנובמבר 1923, כשהוא נספג בדמו של אחד מאנשי האס אה שנהרגו על ידי המשטרה. כתוצאה מכך, הפך הדגל לאחד הפריטים המקודשים ביותר במפלגה הנאצית. בעת טקסים חשובים של המפלגה הוצא ממקומו הקבוע בבית החום במינכן על מנת 'לטהר' דגלים חדשים על ידי נגיעה בהם. הדגל ניתן במתנה להיטלר על ידי אחד ממשתפי הפוטש לאחר שהשתחרר מכלא לנדסברג בשנת 1924. היטלר קישט את הדגל במוט וראש חדש, כשעל המוט שרוול גמר שעליו הוטבעו שמות 16 ההרוגים הנאצים בפוטש. בשנת 1926, היטלר נתן בטקס את הדגל לראש האס אס ג'וזף ברכטולד (אנ') ומאז הפך לאחד הפריטים המקודשים והנשמרים ביותר של הארגון. אחד השימושים היותר מוכרים שלו היה בעת עצרת נירנברג 'בחניכת' דגלים חדשים של המפלגה על ידי מגע עם דגל הדם. כאשר הדגל לא היה בשימוש, הוא נשמר בעמדה מיוחדת בבית החום המינכן, כשהוא מוקף במשמר כבוד של חיילי אס אס. הדגל נראה לאחרונה בציבור בעת טקס חניכה של חיילי פולקסשטורם ב-18 באוקטובר 1944. מאז הדגל נעלם, ומרבית ההיסטוריונים סבורים כי הוא נהרס בעת הפצצות מינכן על ידי בעלות הברית. ישנה סברה אחרת שהוא נבזז כמזכרת על ידי אחד האזרחים או חיילים אמריקאים שכבשו את מינכן. מדיה וקבצים בנושא דגל הדם בוויקישיתוף Jean-Denis G.G. Lepage, An Illustrated Dictionary of the Third Reich, McFarland, 24 Dec 2013, p. 22 Felton, Mark (23 March 2019). "Hitler's Blutfahne - The Mystery of the Blood Flag". YouTube. Archived from the original on 2021-12-12. Retrieved 15 April 2021.
אליזבת קי

מוד אליזבת קי (באנגלית: Maude Elizabeth Kee; 7 ביוני 1895 – 15 בפברואר 1975) הייתה פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס החמישי של מדינת וירג'יניה המערבית בשנים 1951–1965. היא האישה הראשונה שנבחרה לקונגרס האמריקאי מטעם וירג'יניה המערבית. מוד אליזבת קי נולדה בשם מוד אליזבת סימפקינס ברדפורד שבווירג'יניה בשנת 1895. היא הייתה אחת מ-11 ילדיהם של ג'ון ג'סי וייד סימפקינס וקורה פרנץ' הול. שני הוריה החזיקו בעמדות שמרניות נוקשות, וכבר בגיל צעיר החלה לערער על האידאולוגיה הפוליטית עליה התחנכה. היא דחתה את אמונתם הבפטיסטית האדוקה של הוריה, והמירה את השתייכותה אל הכנסייה הקתולית. לאחר שעברה עם משפחתה לרואנוק שבווירג'יניה, החלה ללמוד שם במכללה הלאומית לעסקים שבעיר. בסביבות 1916 עבדה קי כמזכירה במשרד העסקים של רואנוק טיימס, ואחר כך כרשמת בית משפט עבור משרד עורכי דין מקומי. לאחר נישואים ראשונים כושלים עם עובד הרכבת ג'יימס אלן פרייז'ר, נישאה לג'ון קי (אנ'), שהיה עורך דינו של פרייז'ר בגירושיו מאליזבת. היא, קי ושני ילדיה מנישואיה הקודמים עברו לבלופילד בווירג'יניה המערבית. ג'ון קי נבחר לראשונה אל בית הנבחרים של ארצות הברית מטעם מחוז הקונגרס החמישי של וירג'יניה המערבית ב-1932, ורעייתו הועסקה בלשכתו כמזכירה מנהלית עד למותו ב-1951. אליזבת קי נבחרה למלא את מקומו של בעלה המנוח בבחירות מיוחדות, ובבחירות 1952 נבחרה לתקופת כהונה מלאה. קי נבחרה מאז לשש תקופות כהונה נוספות וכהונתה נמשכה עד לראשית ינואר 1965. לג'ון קי היה בקונגרס מוניטין של דמוקרט פרוגרסיבי-ליברלי, ואליזבת דבקה בדפוס הצבעה זה. לאורך 14 שנותיה בקונגרס הייתה קי חברה בוועדה לענייני חיילים משוחררים, ובשיא פעילותה שם ישבה בראש ועדת המשנה לענייני בתי חולים לחיילים משוחררים. היא הייתה תומכת נחרצת במדיניות החוץ של ארצות הברית בעניין המלחמה הקרה; קי סיירה בשבע ממדינות אמריקה הדרומית ב-1952. היא הצביעה בעד הרחבת תוכנית מרשל לשיקום אירופה, ותמכה בהצעות חוק שהקציבו 4.4 מיליארד דולר אמריקני לסיוע הומניטרי. קי ייצגה את המחוז השני בגודל ייצור הפחם בארצות הברית, וכפועל יוצא הייתה לתומכת מרכזית בתעשיית הפחם האמריקאית. מכרות הפחם בווירג'יניה המערבית היוו כשליש מהתפוקה הלאומית עד 1957, אך התעשייה דעכה בעקבות תחרות בייבוא דלקים ממדינות זרות. קי התנגדה לייבוא גז טבעי מקנדה ומזוט מאמריקה הדרומית. קי מיאנה לתחום על המניפסט הדרומי (אנ') ב-1956 והצביעה בעד התיקון ה-24 לחוקת ארצות הברית, אך נמנעה בהצבעה על חוק זכויות האזרח של 1964. בבחירות 1964 לא התמודדה קי לתקופת כהונה נוספת, וכהונתה תמה בראשית 1965. בנה ג'יימס נבחרה להחליפה בבית הנבחרים. היא פרשה לגמלאות בבלופילד שבווירג'יניה המערבית, שם נפטרה בפברואר 1975. מדיה וקבצים בנושא אליזבת קי בוויקישיתוף אליזבת קי, באתר המדריך הביוגרפי של הקונגרס של ארצות הברית (באנגלית) אליזבת קי, באתר "Find a Grave" (באנגלית) אליזבת קי, באתר המדריך הביוגרפי של הקונגרס של ארצות הברית (באנגלית) KEE, Maude Elizabeth, באתר history.house.gov (באנגלית)
קי (פירושונים)

האם התכוונתם ל... קי – סוג של אי קטן באזורים עם אקלים טרופי אישים אליזבת קי (Kee) - פוליטיקאית אמריקאית ג'ון קי (Key) - פוליטיקאי ניו זילנדי פרנסיס סקוט קי (Key) - עורך דין ומשורר אמריקאי קיגן-מייקל קי (Key) - שחקן, קומיקאי, תסריטאי ומפיק אמריקאי קי סונג-יונג – כדורגלן דרום-קוריאני כי קיי
Songs for Carmella: Lullabies & Sing-a-Longs

Songs for Carmella: Lullabies & Sing-a-Longs הוא אלבום האולפן השלישי של הזמרת-יוצרת האמריקאית כריסטינה פרי שפורסם בשנת 2019, בהוצאת חברת התקליטים אטלנטיק רקורדס. את האלבום הקדישה לבתה, כרמלה. הוא הגיע למקום ה-90 במצעד האלבומים המסחריים העכשוויים וזכה להצלחה בסצנת מוזיקת הילדים בארצות הברית. בנובמבר 2020 דיווחה בחשבון האינסטגרם שלה שחוותה לידה שקטה, אך הוציאה בכל זאת את אלבום ההמשך, Songs for Rosie. מידע על האלבום Songs for Carmella: Lullabies & Sing-a-Longs באתר MusicBrainz האלבום Songs for Carmella: Lullabies & Sing-a-Longs באתר ספוטיפיי songs for carmella: lullabies & sing-a-longs, 2019-01-17, נבדק ב-2023-12-07 Christina Perri | Biography, Music & News, Billboard (באנגלית אמריקאית) Christina Perri reveals stillbirth of baby girl due in January, TODAY.com, ‏2020-11-25 (באנגלית)
Songs for Rosie

Songs for Rosie הוא אלבום האולפן הרביעי של הזמרת-יוצרת האמריקאית כריסטינה פרי שפורסם בשנת 2021, בהוצאת חברת התקליטים אטלנטיק רקורדס. זהו אלבום שירי הערש השני של פרי אחרי Songs for Carmella: Lullabies & Sing-a-Longs שיצא בשנת 2019. האלבום הוקדש לבתה של פרי, רוזי, שנפטרה זמן קצר לאחר שזו ילדה אותה. פרי שיתפה את החדשות על מותה בציוץ שפורסם בטוויטר ב-24 בנובמבר 2020. היא שיתפה שהאלבום יופץ בכל מקרה, עם עטיפה דומה לזו הקודמת. מידע על האלבום Songs for Rosie באתר MusicBrainz האלבום Songs for Rosie באתר ספוטיפיי songs for rosie by Christina Perri (באנגלית אמריקאית), 2021-11-24, נבדק ב-2023-12-07 songs for carmella: lullabies & sing-a-longs, 2019-01-17, נבדק ב-2023-12-07 songs for rosie by Christina Perri, Genius (באנגלית)
סמסונג גלקסי On5

סמסונג גלקסי און 5 (באנגלית: Samsung Galaxy On5) הוא טלפון אנדרואיד המיוצר על ידי סמסונג אלקטרוניקה. הוא הוכרז באוקטובר 2015 והושק בנובמבר 2015. לטלפון יש ערכת שבבים Exynos 3475 Quad הכוללת Quad-core 1.3 מעבד GHz Cortex-A7, Mali-T720 GPU ו-1.5GB RAM, עם 8GB של אחסון פנימי וסוללה של 2600 mAh. ל-Samsung Galaxy On5 מסך מגע קיבולי TFT בגודל 5 אינץ', תצוגה של 16M צבעים ומצלמה אחורית של 8 מגה פיקסל ומצלמה קדמית של 5 מגה פיקסל. טלפון זה הושק רשמית עם אנדרואיד 6.0.1 מרשמלו החל מ-24 במרץ 2017. הטלפון מכיל כ-8 גיגה ביט, ו-1.5 גיגה ביט זיכרון. אתר האינטרנט הרשמי של סמסונג גלקסי On5 "Galaxy On5". UberGizmo. נבדק ב-1 בינואר 2018. {{cite web}}: (עזרה) "Samsung Galaxy On5". www.gsmarena.com. "Software updates: Samsung Galaxy On5". T-Mobile Support. אורכב מ-המקור ב-2 בינואר 2018. נבדק ב-1 בינואר 2018. {{cite web}}: (עזרה) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
A Lighter Shade of Blue

A Lighter Shade of Blue (בעברית: גוון כחול בהיר יותר) הוא אלבום האולפן החמישי של הזמרת-יוצרת האמריקאית כריסטינה פרי שפורסם בשנת 2021, בהוצאת חברת התקליטים אלקטרה רקורדס. לאחר שהוציאה שני אלבומים בהם הקליטה שירי ערש עבור בנותיה, החליטה פרי להוציא אלבום בהוצאת חברת תקליטים חדשה. האלבום הגיע למקום ה-83 במצעד האלבומים המסחריים העכשוויים. מידע על האלבום A Lighter Shade of Blue באתר MusicBrainz האלבום A Lighter Shade of Blue באתר Discogs האלבום A Lighter Shade of Blue באתר ספוטיפיי כריסטינה פרי, דייוויד הודג'ס, ג'ניפר דסילבאו "hi 🤍 wanted to let you all know the release date for "a lighter shade of blue" is moving to july 15th. we have some really special things in store you all that i can't wait to share. more soon!", X (formerly Twitter) a lighter shade of blue, 2022-07-15, נבדק ב-2023-12-07 Christina Perri | Biography, Music & News, Billboard (באנגלית אמריקאית)
Songs for Pixie

Songs for Pixie הוא אלבום האולפן השישי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס. זהו אלבום שירי הערש השלישי של פרי אחרי Songs for Carmella: Lullabies & Sing-a-Longs שיצא בשנת 2019, ו-Songs for Rosie שיצא בשנת 2021. שבועיים לאחר יציאת האלבום, הוציאה פרי גם את אלבום האולפן השביעי שלה, Songs for Christmas. מידע על האלבום Songs for Pixie באתר MusicBrainz האלבום Songs for Pixie באתר ספוטיפיי songs for pixie by Christina Perri, Genius (באנגלית) songs for carmella: lullabies & sing-a-longs, 2019-01-17, נבדק ב-2023-12-07 songs for rosie, 2021-11-24, נבדק ב-2023-12-07 songs for christmas, 2023-11-03, נבדק ב-2023-12-07
מריאן עווד

מריאן עווד (נולדה ב-29 באוקטובר 1996) היא כדורגלנית ישראלית המשחקת כקשרית במועדון הפועל פתח תקווה מליגת העל, ובנבחרת ישראל. עווד נולדה בחיפה, ישראל, למשפחה ערבית-ישראלית. אמה הייתה שחקנית כדורסל, ואביה וסבה שחקני כדורגל בליגות הנמוכות, ומגיל צעיר הנמשכה לספורט, התנסתה בשחייה, טניס, כדוריד, כדורסל, קראטה, וסקייטבורד, עד שלבסוף החליטה על כדורגל. עווד החלה לשחק בשכונה, ולאחר מכן בקבוצת בנים בחיפה, עד שבגיל 11 נאסר עליה להמשיך בקבוצת הבנים. בשנת 2010, בגיל 14, הצטרפה לקבוצת הנערות של בנות סכנין. לאחר שתי עונות החלה לשחק במקביל גם בקבוצת הבוגרות של סכנין בליגה הראשונה. בעונת 2012/2013 עברה למכבי כישרונות חדרה, גם שם שיחקה במקביל בליגת הנערות ובקבוצה הבוגרת. בעונת 2013/2014 עברה לאקדמיית הכדורגל לבנות, שבאותה עונה שיחקה בליגת ילדים א' שרון. בעונה שלאחר מכן עברה קבוצת האקדמיה לשחק בליגת הנשים הראשונה, ועווד כבשה 10 שערים ב-21 הופעות ליגה. בעונת 2015/2016 עברה עווד לאוניברסיטת לונג איילנד ברוקלין, שם בילתה 4 עונות, כשבתווך גיחה קצרה למכבי כישרונות חדרה לקראת סיום עונת 2016/2017. בעונת 2019/2020 עברה עווד לשחק במכבי בנות עמק חפר. לאחר שתי עונות בעמק חפר עברה עווד לשחק בעונת 2021/2022 בויאריאל ב' מספרד, כחלק משיתוף פעולה של עמק חפר עם האקדמיה של ויאריאל. בעונת 2022/23 שבה לעונה נוספת בעמק חפר. עם פתיחת עונת 2023/2024 חתמה עווד בקבוצת פומגט אנקרה מהסופר-ליג הטורקית, עימה סיימה במקום השני בליגה הטורקית. לקראת עונת 2024/2025 חתמה עווד בהפועל פתח תקווה מליגת העל הישראלית. עוואד צברה 4 הופעות בנבחרת ישראל עד גיל 17, 16 הופעות בנבחרת ישראל עד גיל 19, וב-6 באפריל 2017 עלתה להופעת בכורה בנבחרת הבוגרת, במשחק נגד ליטא, בו גם כבשה את שער הבכורה שלה, במסגרת מוקדמות אליפות העולם 2019. נכון ל-16 ביולי 2024 צברה 37 הופעות ו-4 שערים בנבחרת ישראל. מדיה וקבצים בנושא מריאן עווד בוויקישיתוף מריאן עווד, באתר Soccerdonna (בגרמנית) מריאן עווד, באתר Soccerway מריאן עווד, באתר WorldFootball.net מריאן עווד, באתר FootballDatabase.eu סתיו איפרגן, כוכבת נבחרת ישראל שמשחקת בטורקיה: "המשחק הזה מאחד אנשים, לא גרמו לי להרגיש רע", באתר ynet, 23 באפריל 2024 "צריך לשים בצד את הדת, אשמח להיות קפטנית", באתר ONE‏, 25 בנובמבר 2023 הכירו את "מימו" עוואד: נמאס לנו להיות אנדרדוג, באתר ONE‏, 4 ביולי 2015 ליאור ברטל, ‏מריאן עווד מככבת באלופת טורקיה בכדורגל: "רמה שאין בהרבה מקומות באירופה", באתר דבר העובדים בארץ ישראל, 4 באוקטובר 2023 ליאור ברטל, ‏עוברות לליגה הספרדית: מריאן עווד ועמנואל אברהמי חתמו בקבוצת ויאריאל, באתר דבר העובדים בארץ ישראל, 31 באוגוסט 2021 מריאן עוואד חתמה אצל אלופת טורקיה, באתר ONE‏, 22 ביולי 2023 נועם שפירא, ‏ממשיכה להתחזק: מריאן עווד חתמה בהפועל פ"ת נשים, באתר ערוץ הספורט, 24 ביולי 2024 רשימת משחקים לשחקנית, באתר ההתאחדות לכדורגל בישראל רשימת משחקים לשחקנית, באתר ההתאחדות לכדורגל בישראל עמוד משחק, באתר ההתאחדות לכדורגל בישראל דף שחקנית נבחרת, באתר ההתאחדות לכדורגל בישראל
Songs for Christmas

Songs for Christmas הוא אלבום האולפן השביעי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס. זהו אלבום חג המולד הראשון של פרי, שיצא שבועיים לאחר יציאת אלבום האולפן השישי שלה, Songs for Pixie. את האלבום הפיקה ג'ניפר דסילבאו. את עטיפת האלבום עיצבו בסגנון של שלושת אלבומי שירי הערש של פרי שיצאו בין השנים 2019–2023. מידע על האלבום Songs for Christmas באתר MusicBrainz האלבום Songs for Christmas באתר ספוטיפיי songs for christmas, 2023-11-03, נבדק ב-2023-12-07 songs for pixie, 2023-10-20, נבדק ב-2023-12-07 songs for christmas by Christina Perri, Genius (באנגלית) Christina Perri, Spotify
דרגוליוב אוידניץ'

דרגוליוב אוידניץ' (בסרבית: Драгољуб Ојданић‏; 1 ביוני 1941 – 6 בספטמבר 2020) היה גנרל סרבי, אשר שימש כראש המטה הכללי של צבא סרביה ומונטנגרו בין השנים 1998–2000. אוידניץ' נולד ב-1 ביוני 1941 בכפר רבני. אביו לחם עם הפרטיזנים של טיטו במלחמת העולם השנייה ולאחר מכן היה בכיר במיליציה המקומית. לאחר שסיים את לימודיו התיכוניים, הוא למד בבית ספר לחי"ר בסרייבו. לאחר מכן למד באקדמיה הצבאית בבלגרד עד 1964, ואז החל לשרת בצבא יוגוסלביה. לאחר מכן למד בבתי ספר צבאיים מתקדמים. הוא שימש כמפקד הבריגדה הפרולטרית ה-549, כסגן מפקד הארמייה ה-1 וכראש מחלקת המבצעים במטה הכללי. ב-1992 הוא מונה למפקד קורפוס אוז'יצ'ה ולחם עמו במלחמת בוסניה. בין 1993–1994 הוא שימש כראש מטה הארמייה ה-1. ב-1996 הוא מונה לסגן ראש המטה הכללי. ב-26 בנובמבר 1998 הוא מונה לרמטכ"ל החדש. הוא פיקד על הצבא היוגוסלבי במהלך הפצצות נאט"ו על יוגוסלביה. ב-15 בפברואר 2000 הוא מונה באופן זמני לשר ההגנה. הוא כיהן בתפקיד עד 4 בנובמבר של אותה שנה. ב-25 באפריל 2002, הוסגר אוידניץ' לידי בית הדין הבין-לאומי לצדק (ICJ) באשמת פשעי מלחמה. בפברואר 2009 הוא נידון ל-15 שנות מאסר על פשעי מלחמה בקוסובו ובבוסניה. הוא שוחרר ב-29 באוגוסט 2013 לאחר שריצה שני שלישים מעונשו. הוא נפטר בבלגרד ב-6 בספטמבר 2020. דרגוליוב אוידניץ' באתר בית הדין בהאג